Tayschrenn

**Časová os**

**Tayschrenn** (orig. *Tayschrenn*) je cisárovnin velemág. Pačesov súper.

Poznávacie znamenia: dlhé prsty, s neurčiteľným vekom a hladkou tmavšou kožou

 Bitka o Dřevnov

Ráno v deň rozhodujúcej bitky o Dřevnov, v roku 1163 spánku Ohnice, zvolal vrchná päsť Dujek Jednoruký do svojho stanu neplánovanú schôdzku. Zúčastnili sa jej mágovia Besana, Kalot a Pačes. Dujek informuje o Spároch, ktorých poslala cisárovná a ktorí lovia mágov v meste (zrejme im miestne velí práve Tayschrenn). Spolu s ním oznamuje rozkaz cisárovnej dnes s kádrom a štyrmi velemágmi (vrátane Tayschrenna) zaútočiť na Mesačný Kameň, vznášajúci sa už 3 roky nad mestom. Cisárovná sa totiž obáva o osud ťaženia a domnieva sa, že v Mesačnom Kameni je iba malá hŕstka obyvateľov (väčšina bojuje proti 5. armáde na severe) a jeden arcimág. Jeho totožnosť im najskôr nie je známa, ale Pačes má svoje silné podozrenia. Po konflikte s Tayschrennom sa ukáže, že arcimágom bude zrejme sám Anomander, no Tayschrenn predpokladá, že pri priamom útoku sa stiahne. (V jednej horskej pevnosti za lesom Čierneho psa sa objavili nové zvitky Gothovho bláznovstva a medzi spismi boli rozhovory medzi Tiste Andii a ďalšími starovekými národmi. Na základe informácii z nich sa Tayschrenn domnieva, že Tiste Andii pri priamom a tvrdom útoku nepôjdu do konfrontácie, ktorá by pre nich bola "nákladná" a stiahnu sa).

Mesto bránil Mesačný Kameň (Anomander Dlhý vlas), ktorý sa vznášal nad mestom. Proti nemu nastúpili na kopci oproti hradbám 4 velemágovia (**Tayschrenn** vpredu; Tumava, Bellurdan a A´Karonys ako skupina v strede) a káder 2. armády (Besana, Kalot, Pačes; ako zadná skupina). Na pláni pred mestom sa zoradili 2. a 6. armáda (7000 veteránov + 4000 regrútov), morantské légie stáli asi štvrť míle ďalej na západe.

Útok zahájili velemágovia zlatými a modrými plameňmi, Anomander odpovedal staršou nekrotickou mágiou Kurald Galain. Následne vypukla prudká výmena magických kúziel. Pri tomto súboji si balvany uvoľnené z Mesačného kameňa a kúzla vybrali na vojakoch malazskej armády krutú daň.

Tayschrenn magické útoky odrážal, a tie spôsobovali skazu medzi vojakmi na pláni. Takisto z Mesačného Kameňa svojimi útokmi oddeľoval obrovské balvany, ktoré padali na mesto. Nakoniec sa poškodený Kameň vzdialil smerom k Tahlynám a vyčerpaného a ležiaceho Tayschrenna odnieslo z bojiska 6 vojakov.

Na konci obliehania Dřevnova (1160-1163 spánku Ohnice) pri finálnej bitke v roku 1163 došlo k zborteniu štyroch z piatich tunelov, ktoré Paliči mostov kopali pod jeho hradbami. Z 1400 ich prežilo 30 - 35, pričom Tayschrenn preživším (Šumař, Křovák) zabránil v pokuse dostať sa k zavaleným druhom. Tayschrenn má takisto priamo prsty v útoku na vlastný káder mágov, ktorý prežije iba Besana. Nevie, že Pačes, o ktorom si myslí, že ho takisto zlikvidoval, uzatvoril tajnú dohodu s Dujekom a Paličmi mostov, a že duša z jeho smrteľne zraneného tela bola presunutá do drevenej bábky.

Po bitke mu Besana vykladá Balíček drakov. Ako majster vykladač vie o otáčajúcej sa minci a zapojení Oponn do hry, no nepodarilo sa mu dostať ďaleko. Cez Besanu sa zapojil nejaký ascendent, a ona vykladá so zatvorenými očami, hlásiac karty. Výklad naznačuje nevinu Dómu smrti, zapojenie Asasína z Domu tieňa a Oponn. Karta patriaca k minci ukazuje na múdrosť, spravodlivosť a Darúdžhistán. Besana sa domnieva, že patrón asasínov tu hrá vlastnú hru, pretože necíti jeho vládcu Stínupána; varuje ho pred ním. Upozorňuje, že hra sa hrá na svete; v Ríši tieňa nemá Oponn žiadnu moc.

Kategória:Postavy
Kategória:Mágovia